wickkiey/tamil-wikipedia-chunked huggingface dataset:
# குந்தூசு

## மேலும் பார்க்க

- ஆப்கானித்தானின் நகரங்கள் பட்டியல்
- ஆப்கானிஸ்தானின் மாகாணங்கள்
# சின்கோசைட்டு

**சின்கோசைட்டு** *(Sincosite)* என்பது CaV<sub>2</sub>(PO<sub>4</sub>)2O<sub>2</sub> . 5H<sub>2</sub>O என்ற வாய்ப்பாடு கொண்ட ஒரு கனிமமாகும். பச்சை நிறத்தில் உள்ள இக்கனிமம் 1922 ஆம் ஆண்டில் கண்டுபிடிக்கப்பட்டது. பெரு நாட்டில் டேனியல் ஆல்சைடெசு கேர்ரியன் மாகாணத்தில்]] உள்ள சின்காசு மாவட்டத்தில் கண்டறியப்பட்டதால் இக்கனிமத்திற்கு சின்கோசைட்டு என்ற பெயர் சூட்டப்பட்டது. என்ற குறியீட்டால் அடையாளப்படுத்துகிறது.
# தலோகுவான்

**தலோகுவான்** (Tāloqān, பாரசீக மொழி/பஷ்தூ மொழி: طالقان, also transcribed **Tāleqān** or **Tāluqān**) என்பது வடகிழக்கு ஆப்கானித்தானில் அமைந்துள்ள தாகார் மாகாணத்தின் தலைநகரமாகும். இது தலுகுவான் மாவட்டத்தில் அமைந்துள்ளது. 2006 ஆம் ஆண்டுன் மதிப்பீட்டின் படி இந்நகரத்தின் மக்கள் தொகை 196,400 ஆகும்.
# தலோகுவான்

## மேலும் பார்க்க

- ஆப்கானித்தானின் நகரங்கள் பட்டியல்
- ஆப்கானிஸ்தானின் மாகாணங்கள்
# ஜலாலாபாத்

**ஜலாலாபாத்** (Jalalabad, பஷ்தூ மொழி/பாரசீக மொழி: جلال آباد **' **அடினா பேர்''' என முன்னாள் அழைக்கப்பட்டது (Adina Pur,Pushto:آدينه پور)) என்பது கிழக்கு ஆப்கானித்தானில் அமைந்துள்ள ஒரு நகரமாகும். இது நாங்கர்கார் மாகாணத்தின் தலைநகரம் ஆகும்.
ஜலலபாத் நகரத்தின் 2015 மதிப்பீட்டின் மக்கள் தொகை 356,274 ஆகும். இது 12,796 ஏக்கர் நிலத்தையும் 6 மாவட்டங்களையும் கொண்டுள்ளது. இந்நகரத்தின் குடியிருப்புக்களின் மொத்த எண்ணிக்கை 39,586 ஆகும்.
# ஜலாலாபாத்

## மேலும் பார்க்க

- ஆப்கானித்தானின் நகரங்கள் பட்டியல்
- ஆப்கானிஸ்தானின் மாகாணங்கள்
# 12 புளூசு

**12 புளூசு** *(12 Blues)* என்பது மாலத்தீவின் தீவுக்கூட்டத்தில் 10 ஏக்கர் நிலப்பரப்பில் அமைந்துள்ள ஒரு தனியார் தீவாகும். மாலேவில் இருந்து 90 மைல் தொலைவில் இருக்கும் இத்தீவை பறக்குக் படகில் 35 நிமிடப் பயணத்தில் அடையலாம். 12 புளூசு தீவில் உணவு மற்றும் தங்கும் விடுதிகளைக் கட்டி, உலகில் முதன்முதலாக மாலத்தீவு அரசாங்கம் விற்பனைக்கு வழங்கியது. 2011 ஆம் ஆண்டு அக்டோபர் 11 இல் மாலத்தீவுக் குடியரசின் குடியரசுத் தலைவர் முகம்மது நசீத் 12 புளூசு கட்டுவதற்குத் தொடக்கமான பூமிபூசையில் கலந்து கொண்டார். இத்தீவில் வெளிநாட்டு முதலீடுகளுக்கு அரசாங்கம் ஆதரவளிக்கும் என்பதை உறுதிப்படுத்துவதாக இவ்வருகை அமைந்தது.
# யோசேப்பின் கல்லறை

**யோசேப்பின் கல்லறை** (*Joseph's Tomb*, , *Qever Yosef*, , *Qabr Yūsuf*) என்பது மேற்குக் கரையின் எல்லைப்புறத்திலுள்ள நப்லஸ் நகரிலுள்ள அடக்கம் செய்யப்பட்ட நினைவுச் சின்னமாகும். இப்பகுதி பின் வெண்கலக் காலத்தினதும் விவிலிய சிக்கேம் எனப்பட்ட பகுதியுமாகும். விவிலிய பாரம்பரியம் சிக்கேமின் பொதுப் பகுதி விவிலிய பெருந்தந்தை யோசேப்பு அடக்கம் செய்யப்பட்ட இடமாக அடையாளப்படுத்தப்படுகிறது.
# மிலேச்ச அரசமரபு

**மிலேச்ச அரசமரபு** (Mlechchha dynasty) வர்மன் அரசமரபிற்குப் பின்னர், கி பி 650 முதல் 900 முடிய காமரூப பேரரசை, ஹடபேஷ்வர் நகரை (தற்கால தெஸ்பூர், அசாம் (Tezpur) தலைநகராகக் கொண்டு ஆண்டவர்கள். மிலேச்ச அரசமரபினர் நரகாசுரன் வழித்தோன்றல்கள் என்று கூறி கொள்கின்றனர். மிலேச்ச அரசமரபை மன்னர் சாலாஸ்தம்பா கி பி 650இல் நிறுவினார். இறுதி மிலேச்ச மன்னர் தியாக சிம்மன் கி பி 900 வரை ஆண்டார். மிலேச்ச அரசமரபிற்கு முன் காமரூப நாட்டை வர்மன் அரச குலத்தினர் கி பி 350 முதல் 650 முடிய ஆண்டனர்.  
மிலேச்ச அரசமரபிற்கு பின் காமரூப நாட்டை பால வம்சத்தினர் ஆண்டனர்.
# மிலேச்ச அரசமரபு

## மிலேச்ச ஆட்சியாளர்கள்

- சாலாஸ்தம்பா (650-670)
- விஜயா என்ற விக்கிரஹஸ்தம்பா
- ஹர்சதேவா என்ற ஹர்சவர்மன் (725-745)
- இரண்டாம் பாலவர்மன்
- சலம்பன்
- ஹர்ஜாரவர்மன் (815-832)
- வனமால வர்மதேவன் (855-860)
- ஜெயமாலன் என்ற வீரபாகு (855-860)
- மூன்றாம் பாலவர்மன் (860-880)
- தியாகசிம்மன் (890-900)
# மிலேச்ச அரசமரபு

## இதனையும் காண்க

- மிலேச்சர்
# கால் வீடு

யில் உள்ள யாங்வே நகரம்.]]
**கால் வீடு** (stilt house) என்பது, நிலம் அல்லது நீர் மட்டத்துக்கு மேல் கால்களில் உயர்த்திக்கட்டப்பட வீட்டைக் குறிக்கும். கால் வீடுகள் முக்கியமாக வெள்ளத்தில் இருந்து பாதுகாப்புக்காக இவ்வாறு கட்டப்படுகிறது. அது மட்டுமன்றி தீங்கு விளைவிக்கக்கூடிய பூச்சிகள் வீட்டுக்குள் வராமல் தடுக்கவும் உதவுகிறது. நிழலோடு கூடிய வீட்டுக்குக் கீழுள்ள இடம் வேலை செய்வதற்கான இடமாகவோ அல்லது பொருள்களைக் களஞ்சியப்படுத்தும் இடமாகவோ பயன்படும்.  
நிலத்தடி உறைபனி காணப்படும் ஆர்க்டிக்கில், வீடுகள் கால்கள் மீது கட்டப்படுகின்றது. இது அதன் கீழ் இருக்கக்கூடிய பனி உருகாமல் பாதுகாக்கிறது. னிலத்தடி உறைபனியில் 70% வரை நீர் இருக்கலாம். உறைந்து இருக்குப்போது இது உறுதியான அடிப்படையாக அமையும். ஆனால், வீட்டின் கீழ்புறத்தில் இருந்து கதிர்வீசும் வெப்பத்தால் பனி உருகினால், வீடு இறங்கத் தொடங்கும். வீட்டின் கீழ் நிலத்தடி உறைபனி உருகாமல் தடுப்பதற்கு வேறு விரிவான முறைகள் இருந்தாலும், வீட்டைக் கால்களில் உயர்த்திக் கட்டுவது மிகவும் திறன் வாய்ந்த முறைகளுள் ஒன்றாகும்.
# கால் வீடு

## வரலாறு

புதிய கற்காலத்திலும், வெண்கலக் காலத்திலும், அல்பைன், பியநூரா படனா ஆகிய பகுதிகளில் கால்களில் உயர்த்திக் கட்டப்பட்ட வீடுகளைக் கொண்ட குடியேற்றங்கள் பொதுவாகக் காணப்பட்டன. எடுத்துக்காட்டாக, சிலோவேனியாவில் உள்ள லிசுபியானா சதுப்புநிலப் பகுதியிலும், மேல் ஆசுத்திரியாவில் உள்ள மொண்ட்சீ, அட்டர்சீ ஆகிய ஏரிப் பகுதிகளிலும் இவற்றின் எச்சங்கள் காணப்படுகின்றன. பர்டினன்ட் கெல்லர் போன்ற தொடக்ககாலத் தொல்லியலாளர்கள் அக்காலத்தில் ஏரிக்குள் செயற்கைத் தீவுகளில் இத்தகைய வீடுகள் கட்டப்பட்டதாக நம்பினர். தற்கால ஆய்வுகளின்படி, பெரும்பாலான குறியேற்றப் பகுதிகள் கரைகளிலேயே இருந்தன என்றும், பிற்காலத்திலேயே நீர் இப்பகுதிக்குள் சென்றது என்பதும் தெளிவாகியுள்ளது. மீட்டுருவாக்கம் செய்யப்பட்ட கால் வீடுகள், அன்டர்ருகிடிங்கென் (Unteruhldingen), சூரிச் ஆகிய இடங்களில் திறந்த வெளி அருங்காட்சியகங்களில் உள்ளன. யூன் 2011ல் ஆறு அல்பைன் மாநிலங்களில் உள்ள வரலாற்றுக்கு முந்திய கால் வீடுகள் யுனெசுக்கோ உலக மரபுரிமைக் களங்களாக அறிவிக்கப்பட்டன. அல்வாசுத்திரா கால் வீடு என அழைக்கப்படும் ஒரு தனி இசுக்கன்டினேவியக் கால் வீடு சுவீடனில் அகழ்வாய்வு ஒன்றில் கண்டுபிடிக்கப்பட்டது.  
தொல்லியல் சான்றுகளின்படி, கரோலின் தீவுகள், மைக்குரோனீசையா ஆகிய இடங்களில் கட்டிடக்கலை முறையாகக் கால் வீடுக் குடியேற்றங்கள் இருந்ததாகத் தெரிகிறது. அத்துடன், ஓசானியாவில் இன்றும் கால் வீடுகள் காணப்படுகின்றன. வடகிழக்கு நிக்கராகுவாவின் கொசுக் கடற்கரை, வடக்கு பிரேசில், தென்கிழக்காசியா, பப்புவா நியூகினியா, மேற்கு ஆப்பிரிக்கா ஆகியவற்றின் சில பகுதிகளில் இன்றும் கால் வீடுகள் பொதுவாகக் காணப்படுகின்றன. ஆல்ப்சில் ரக்கார்டுகள் எனப்படும் இது போன்ற கட்டிடங்கள் தானியக் களஞ்சியங்களாகப் பயன்படுகின்றன. இங்கிலாந்திலும் எலிகள் உள்ளே வருவதைத் தவிர்ப்பதற்காக கற்களின் மீது உயர்த்தப்பட்ட தானியக் களஞ்சியங்கள் பயன்பாட்டில் உள்ளன. கால்களில் உயர்த்தப்பட்ட தானியக் களஞ்சியங்கள் மேற்கு ஆப்பிரிக்காவிலும் உள்ளன. எடுத்துக்காட்டாக, கினியா, மாலி ஆகிய நாடுகளில் உள்ள மலிங்கே மொழிப் பகுதிகளைக் குறிப்பிடலாம்.
# கால் வீடு

## அமெரிக்கா

கால் வீடுகள் அமெரிக்காக் கண்டத்திலும் சில பகுதிகளில் பொதுவாகக் காணப்படுகின்றன. இவை கொலம்பசுக்கு முந்தியகால அமெரிக்க இந்தியர்களின் சொந்த உருவாக்கங்களாகத் தெரிகின்றன. இவற்றை, தென்னமெரிக்காவின் வெப்பமண்டல ஆற்றுப் பள்ளத்தாக்குகளில், குறிப்பாக அமேசான், ஒரினோக்கோ ஆற்றுப் பகுதிகளில் பரவலாகக் காணமுடியும். மராக்கைபோ ஏரிக்கரையில் கால் வீடுகள் முக்கியமான அம்சங்களாக விளங்கியதே இப்பகுதி முழுவதற்கும் "வெனிசுவேலா" (சிறிய வெனிசு) எனப் பெயரிட அமெரிகோ வெசுப்புச்சியைத் தூண்டியது. அமெரிக்கக் குடாக் கரைகளை அண்டிய பகுதிகளில் புயல் சேதம் அதிகமாகி வருவதால், இப்பகுதியில் கூடுதலான வீடுகள் கால் வீடுகளாக அமைக்கப்படுகின்றன அல்லது திருத்தி அமைக்கப்படுகின்றன.
# கால் வீடு

## வகைகள்

- **கெலோங்** - பிலிப்பைன்சு, மலேசியா, இந்தோனீசியா, சிங்கப்பூர் ஆகிய நாடுகளில் காணப்படும் இவ்வகைக் கால் வீடுகள் முதன்மையாக மீன்பிடிப்பதற்காகவே கட்டப்படுகின்றன. ஆனாலும் அவை பெரும்பாலும் கரைக்கு அப்பால் அமைந்த வீடுகளாகவும் பயன்படுகின்றன.
- **நிப்பா குடிசை** - பிலிப்பைன்சின் மரபுவழி வீட்டு வகைகளில் ஒன்று. தற்காலத்தில் வீடுகள் பெரும்பாலும் மேனாட்டுப் பாணியைத் தழுவியே அமைக்கப்படுகின்றன.
- **பலாபிட்டோ** - இவை கொலம்பசுக்கு முந்திய காலத்திலிருந்தே தென்னமெரிக்காவில் காணப்படும் வீடுகள். 19 ஆம் நூற்றாண்டின் பிற்பகுதியில், சிலி நாட்டில் உள்ள காசுட்ரோ, சோன்சி, சிலோ தீவுக்கூட்டத்தில் உள்ள பிற நகரங்கள் ஆகியவற்றில் ஏராளமான பலாபிட்டோக்கள் கட்டப்பட்டன. இவை இப்போது சிலோ கட்டிடக்கலையின் முக்கிய கூறுகளாகக் கருதப்படுகின்றன.
- **பாங் உக்** - இவை ஆங் காங்கின் லான்டாவுவில் உள்ள தாய் ஓ என்னும் இடத்தில் உள்ள சிறப்பு வகை வீடுகள். பெரும்பாலும் தான்காக்களால் அமைக்கப்படுகின்றன.
- **பப்புவா நியூகினியா கால் வீடு** - இவை மோட்டுவான் மக்களால் அமைக்கப்படும் ஒரு வகைக் கால் வீடுகள். பெரும்பாலும், பப்புவா நியூ கினியாவின் தெற்குக் கடற்கரைப் பகுதியில் காணப்படுகின்றன.
- **தாய்லாந்துக் கால் வீடு** - இது தாய்லாந்தில், பெரும்பாலும் நன்னீர்த் தேக்கங்களில் கட்டப்படும் ஒரு வகை வீடு.
- **வியட்நாமியக் கால் வீடு** - இது தாய்லாந்து வகையைப் போன்றதே ஆயினும், இதில், மதம் சார்ந்த காரணங்களுக்காக முன்பகுதியில் குறைவான உயரம் கொண்ட ஒரு கதவு இருக்கும்.
- **தியாவோசியாவோலூ** - தேன் சீனப் பகுதிகளில் காணப்படும் கால் வீடுகள்.
- **குயீன்சுலாந்தர்** - ஆசுத்திரேலியாவின் வடக்கு நியூ சவுத் வேல்சில் உள்ள குயீன்சுலாந்தில் பரவலாகக் காணப்படும் ஒரு வகை.
# வர்மன் அரசமரபு

**வர்மன் அரசமரபு** (Varman dynasty) (ஆட்சிக் காலம்: 350-650), வரலாற்றில் முதன் முதலில் காமரூப பேரரசை ஆண்ட இந்து சமய மன்னர்கள். இவ்வரசமரபினர் சமுத்திரகுப்தர் மகத நாட்டை ஆட்சி செய்த காலத்தில், காமரூப இராச்சியத்தை ஆண்ட இந்து சமயத்தவர்கள் ஆவார். குப்தப் பேரரசுக்கு திறை செலுத்தி காமரூபத்தை ஆண்டவர்கள் வர்மன் அரச மரபினர். குப்தப் பேரரசு வீழ்ச்சி அடைந்து கொண்டிருந்த காலத்தில், மகேந்திரவர்மன் (470-494) இரண்டு அசுவமேத யாகங்களைச் செய்தார்.
காமரூப பேரரசின் மூன்று அரசமரபுகளில், வர்மன் அரசமரபிற்குப் பின்னர் மிலேச்ச அரசமரபு மற்றும் பால அரசமரபுகள் தொடர்ந்தன.
# வர்மன் அரசமரபு

## வர்ம அரசமரபின் ஆட்சியாளர்கள்

1. 350-374 - புஷ்ய வர்மன்
1. 374-398 - சமுத்திர வர்மன்
1. 398-422 - பால வர்மன்
1. 422-446 - கல்யாண வர்மன்
1. 446-470- கணபதி வர்மன்
1. 470-494- மகேந்திர வர்மன்
1. 494-518 - நாராயண வர்மன்
1. 518-542 - பூதி வர்மன்
1. 542-566- சந்திரமுக வர்மன்
1. 566-590 - ஸ்தித வர்மன்
1. 590-595 - சுஸ்தித வர்மன்
1. 595-600 - சுப்ரஸ்தித வர்மன்
1. 600-650 - குமார பாஸ்கர வர்மன்
1. 650-655 - அவந்தி வர்மன்
# விக்கிப்பீடியா:Statistics/December 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# வனேடியம் நைட்ரைடு

**வனேடியம் நைட்ரைடு** *(Vanadium nitride)* என்பது VN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். எஃகை நைட்ரைடேற்றம் செய்யும்போது வனேடியம் மற்றும் நைட்ரசன் சேர்ந்து இச்சேர்மம் உருவாகிறது. இதனால் எஃகின் தேய்மானத்தடை அதிகரிக்கிறது.  
V2N, என்ற மூலக்கூற்று வாய்ப்பாடு கொண்ட சேர்மமும் வனேடியம் நைட்ரைடு என்றே அழைக்கப்படுகிறது. நைட்ரைடேற்றம் நிகழும்போதே இச்சேர்மமும் உண்டாகிறது. வனேடியம் நைட்ரைடு கனசதுர பாறை உப்பு அமைப்பைக் கொண்டுள்ளது. V4 கொத்துகளைக் கொண்டுள்ள தாழ் வெப்பநிலை அமைப்பும் காணப்படுகிறது. உயர் வெப்பநிலை சோடியம் குளோரைடு அமைப்பின் அதிர்வு முறைகள் சுழிக்குக் கீழாகக் குறைக்கப்படும் போது தோன்றும் இயக்க நிலைப்புத்தன்மை இன்மையினால் தாழ் வெப்பநிலை நிலை உருவாகிறது  
இச்சேர்மம் ஒரு வலிமையான இணைப்பு மீக்கடத்தியாகும். மீநுண்படிக வனேடியம் நைட்ரைடு மீமின் தேக்கிகளில் பயன்படுத்தப்படுகிறது.
# புலி கும்ரி

**புலி கும்ரி** (Puli Khumri, Persian:پل خمری) என்பது வட ஆப்கானித்தான் இல் உள்ள ஒரு நகரமாகும். இது பாக்லான் மாகாணத்தின் தலைநகரமும் ஆகும். 2002 இன் மதிப்பீட்டின் படி இந்நகரத்தின் மக்கள் தொகை 60,000 ஆகும். இந்நகரத்தில் முக்கியமாக பேசப்படும் மொழி பாரசீக மொழி ஆகும். மற்றும் தாஜிக்ஸே பெரும்பான்மை இனக்குழு ஆகும்.
2015 இன் மதிப்பீட்டின்படி இந்நகரத்தின் மக்கள் தொகை 221,274 ஆகும். இது 6 மாவட்டங்களையும் மொத்த பரப்பளவாக 3,752 ஏக்கர் நிலத்தையும் கொண்டுள்ளது. இந்நகரத்தின் மொத்த The total number of dwellings in this city are 24,586.
# விக்கிப்பீடியா:உங்களுக்குத் தெரியுமா/டிசம்பர் 2, 2015

<div id="mp-dyk-img">  
</div>
- **பகுறைன் கோட்டை**யில் ஏழு நாகரிகங்கள் நகரியக் கட்டமைப்பை அமைதிருந்ததை தொல்லியல் ஆய்வுகள் உறுதிப்படுத்தி உள்ளன.
- **பெச்சகுச்சா** என்பது 20 படவில்லைகளை ஒவ்வொன்றையும் 20 நொடிகளுக்கு மட்டுமே காட்டி நிகழ்த்தும் ஒரு சப்பானிய முன்வைப்பு வடிவம் ஆகும்.
- **நொண்டிச்சிந்து** என்பது கி.பி. பதினேழாம் நூற்றாண்டுகளில் தோன்றிய தமிழ் நாடக முறைமைளுள் ஒன்றாகும்.
# பாங் உக்

உள்ள பாங் உக்]]
**பாங் உக்** (சீனம்: 棚屋) என்பது, ஆங்காங்கின் லான்டாவுத் தீவில் தாய் ஓ என்னும் இடத்தில் காணப்படும் ஒரு வகைக் கால் வீடு. இவை நீரில் அல்லது சிறிய கடற்கரைகளில் கட்டப்படுகின்றன. ஏறத்தாழ 1000 ஆண்டுகளுக்கு முன் சீனத் தலை நிலத்தில் இருந்து ஆங்காங்கிற்குக் குடிபெயர்ந்த மீனவர்களான தான்காக்கள் இங்கு வாழ்கின்றனர். 2000 ஆவது ஆண்டில் ஏற்பட்ட தீ விபத்தில் இங்கிருந்த சில வீடுகள் அழிந்து விட்டன. இவற்றுட் சில மீண்டும் அமைக்கப்பட்டன.  
இவ்வகை வீடுகள் ஒரு காலத்தில் நாட்டுப்புற ஆங்காங்கில் உள்ள பல மீன்பிடி நகரங்களிலும், ஊர்களிலும் காணப்பட்டன. ஆனாலும், தாய் ஓவில் மட்டுமே இது பெரிய அளவில் பாதுகாக்கப்பட்டுள்ளது. இது தவிர *லெய் யூ முன்* ஊரிலும், அங்கு உள்ள *மா சான் சுவென்* என்னும் சில வீடுகள் உள்ளன. பாங் உக், தான்காக்கள் அல்லது மீனவர்கள் நிலப்பகுதியில் வாழ்வதற்குப் போனபின்பு இவ்வீட்டு வகை அவர்களது படகு வீடுகளில் இருந்து உருவானது.
# காமரூப பால அரசமரபு

**காமரூப பால அரசமரபு** (Pala dynasty of Kamarupa) காமரூப பேரரசை கி பி 900 முதல் 1100 முடிய ஆட்சி செய்த இந்து சமய மன்னர்கள் ஆவர். *துர்ஜெயா* என்ற (தற்கால வடக்கு குவஹாட்டி) நகரத்தை தலைநகராகக் கொண்டு காமரூபத்தை ஆட்சி செய்தவர்கள். பௌத்த சமயத்தை சார்ந்த பால அரசமரபினர் காமரூப பால அரசமரபினருக்கு சமகாலத்தவர்கள்.
# காமரூப பால அரசமரபு

## காமரூப பால அரசு ஆட்சியாளர்கள்

- பிரம்ம பாலன் (900-920)
- இரத்தின பாலன் (920-960)
- இந்திர பாலன் (960-990)
- கோபாலன் (990-1015)
- ஹர்சபாலன் (1015-1035)
- தர்மபாலன் (1035-1060)
- ஜெயபாலன் (1075-1100).
# போரஸ்

**போரஸ்** அல்லது **புருசோத்தமன்** (**Porus**), பண்டைய இந்தியாவின் பஞ்சாப் பகுதிகளை ஆண்டவர் ஆவார். மாமன்னர் யயாதியின் மகன் புருவின் வழித்தோன்றலான பௌரவ ( பாண்டவ மற்றும் கௌரவர்கள்) அரச மரபினர் ஆவார்.இவருக்கு பிறகு இவரது மகன் மலயகேது அரசரானார்.  
ஜீலம் ஆற்றாங்கரையில் ஹைடஸ்பேஸ் என்ற இடத்தில், யானைப்படையையே பார்த்திராத அலெக்ஸாண்டரின் படைகள் முதல் முறையாக போரஸின் யானைப்படையை பார்த்ததில் பிரமித்து பயந்து பின்னோக்கி அடியெடுத்து வைத்தனர். பின்னர் கிமு.326-ல் நடந்த போரசுக்கு எதிரான போர்களில் வெற்றி கொண்ட அலெக்சாண்டர், போரசின் வீரத்தை கண்டு வியந்து, போரசிடம் நட்பு பாராட்டி, தான் வென்ற பகுதிகளுக்கு போரஸ் மன்னரையே ஆளுநராக நியமித்து கௌரவித்தார்.
# போரஸ்

## ஹைடஸ்பஸ் போர்

அலெக்சாண்டர் கி மு 326இல் படகுப்பாலம் அமைத்து சிந்து ஆற்றை கடந்தார். அங்கு தக்சசீலா மன்னரும், போரசின் எதிரியுமான அம்பியை எதிர்கொண்டார். அப்போது ஜீலம் ஆற்றை கடந்து பஞ்சாபின் *ஹைடஸ்பேஸ்* என்ற இடத்தை அடைந்தார். இந்திய மன்னர் போரசின் யானைப்படைகளை எதிர்த்து யாராலும் எதிர்த்து போரிட இயலாது என அலெக்சாண்டரிடம் தெரிவித்தனர். ஆனால் அலெக்சாண்டர் அத்தனை தடைகளையும் மீறி தந்திரமாக மன்னர் போரஸ்சின் யானைப் படைகளை வென்றார்.
# போரஸ்

## இதனையும் காண்க

- அம்பி, மன்னர்
- ஹைடாஸ்பெஸ் யுத்தம்
# கோனேரிப்பட்டி

**கோனேரிப்பட்டி** என்பது தமிழ்நாட்டில் சேலம் மாவட்டத்தில் ஆத்தூர் வட்டத்தில் கெங்கவல்லி தாலுகாவில் உள்ள ஒரு புறநகர்ப் பகுதியாகும்.
# கோனேரிப்பட்டி

## விபரங்கள்

அட்சரேகை 11.44° வடக்கு மற்றும் தீர்க்கரேகை 78.50° கிழக்கில் அமைந்துள்ளது. ஊரின் வடக்கே மலைத்தொடர்களும் தெற்கே ஏரியும் அமைந்துள்ளது. ஊரின் வடக்கே மேற்கிலிருந்து கிழக்காக சுவேதா என்னும் நதி கடந்து செல்கிறது. இங்கு நூற்றாண்டு சிறப்பு வாய்ந்த தூய சலேத் அன்னை ஆலயம் உள்ளது. வடக்கே லூர்து மாதா மலைக்கோவில் உள்ளது. இவ்வூரில் சுமார் 2000க்கும் மேற்பட்ட குடும்பங்கள் வசிக்கின்றன. இங்கு 99% மக்கள் கிருஸ்தவ மதத்தை சார்ந்தவர்கள். இங்கு முக்கிய தொழில் விவசாயம் ஆகும். இங்கு ஒரு நடுநிலைப்பள்ளியும் ஒரு மழலையர் பள்ளியும் சிறிய மருத்துவமனையும் உள்ளது. கபடி மற்றும் கைப்பந்து விளையாட்டுகளில் இளைஞர்கள் மிகுந்த ஆர்வமும் வீரமும் மிக்கவர்களாக திகழ்கின்றன.
# புரு

**மன்னர் புரு** (King Puru) பண்டைய பரத கண்டத்தின் வடக்கில் அத்தினாபுரத்தை தலைநகராகக் கொண்ட குரு நாட்டை ஆண்ட புராண கால மன்னர்.  
யயாதி-தேவயானிக்கும் பிறந்த மூத்த மகன் யதுவின் வழித்தோன்றல்கள் யாதவர்கள் என்றும்; இரண்டாவது மகன் **துர்வசு**வின் வழித்தோன்றல்கள் **யவனர்கள்** என்றும்; யயாதி-சர்மித்தைக்கு பிறந்த மூன்றாவது மகன் **திரஹ்யு**வின் வழித்தோன்றல்கள் **போஜர்கள்** என்றும், நான்காவது மகன், **அனு**வின் வழித்தோன்றல்கள் **மிலேச்சர்கள்** என்றும், ஐந்தாவது மகன் **புரு** வின் வழித்தோன்றல்கள் **பௌரவர்கள்** என்றும் அழைக்கப்பட்டனர்.  
புருவின் பௌரவ குலத்தில் தோன்றியவர்களே பாண்டவர் மற்றும் கௌரவர் ஆவார்.  
மன்னர் புரு குறித்த செய்திகள் பாகவத புராணத்திலும், மகாபாரத்திலும் குறிக்கப்பட்டுள்ளது.  
பௌரவ அரச மரபில் தோன்றிய பஞ்சாப் பகுதியின் மன்னர் போரஸ், கி மு 326இல் நடந்த போரில் அலெக்சாண்டர் தோல்வி அடைந்தார். மன்னர் போரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, போரசையே தமது பிரதிநிதியாக நியமித்து கௌரவித்தார்.
# புரு

## இதனையும் காண்க

- யயாதி
- யது
- யது குலம்
- பௌரவர்
- போரஸ்
# நிப்பா குடிசை

**நிப்போ குடிசை** (Nipa hut) அல்லது **பகே குபோ** (Bahay Kubo), **கமாலிக்** (Kamalig) போன்ற பெயர்களாலும் அழைக்கப்படுவது பெரும்பாலான பிலிப்பைன்சின் தாழ்நிலப் பாண்பாடுகளுக்கு உரிய கால் வீட்டு வகை ஆகும். இது பிலிப்பினோ பண்பாட்டின், சிறப்பாகப் பிலிப்பினோ கரையோரப் பண்பாட்டின் சின்னமாகக் கருதப்படுகிறது.
# நிப்பா குடிசை

## சொற்பிறப்பு

தகாலாக் பெயரான *பகே குபோ* என்பதன் நேரடிப் பொருள் *கனசதுர வீடு* என்பது. இது அவ்வீட்டின் வடிவத்தை விளக்குகிறது. *நிப்பா குடிசை* என்னும் பெயர், பிலிப்பைன்சில் அமெரிக்கக் குடியேற்றவாதக் காலத்தில் புழக்கத்துக்கு வந்தது. நிப்பா என்பது அக்காலத்தில் அக்குடிசைகளின் கூரையை வேய்வதற்குப் பயன்பட்ட பொருளைக் குறித்தது. அதனாலேயே, அவ்வீடுகளுக்கு நிப்பா குடிசை என்னும் பெயர் ஏற்பட்டது.
# நிப்பா குடிசை

## இயல்புகள்

இவ்வகை வீடுகளுக்கு இறுக்கமான வரைவிலக்கணம் இல்லாத போதிலும், இவற்றின், கட்டுமானப் பாணிகள் பிலிப்பைன்சுத் தீவுக்கூட்டம் முழுவதிலும் பல்வேறுபட்டுக் காணப்பட்டபோதிலும், பிலிப்பைன்சு தாழ்நிலப் பகுதிகளில் உள்ள ஒரே மாதிரியான சூழ்நிலைகள் நிப்பா குடிசைகளின் தனித்துவமான பல இயல்புகள் உருவாவதற்குக் காரணமாயின.
# நிப்பா குடிசை

## இயல்புகள்

### மூன்று படை அமைப்பு

தற்காலத்தில் உருவான சில விதிவிலக்குகளைத் தவிர்த்து பெரும்பாலான நிப்போ குடிசைகள் கால்களின் மீது உயர்த்திக் கட்டப்படுகின்றன. இதனால் வீட்டின் வாழ்வதற்கான இடங்களுக்கு ஏணி வழியாகவே ஏறிச் செல்லவேண்டும். இது, நிப்போ குடிசையை மூன்று பகுதிகளாகப் பிரிக்கிறது. நடுப்பகுதியில் அமைந்த உண்மையான வாழ்வதற்கான பகுதி, தகாலாக் மொழியில் *சிலோங்* என அழைக்கப்படும் நிலத்தோடு அமைந்த கீழ்ப்பகுதி, *புபுங்கன்* எனப்படும் கூரைப்பகுதி என்பனவே இம்மூன்றும் ஆகும்.
# நிப்பா குடிசை

## இயல்புகள்

### கூரை

நிப்போ குடிசைகளின் மரபுவழியான கூரை வடிவம், மிக உயரமானதும், சரிவு கூடியதும் ஆகும். இக்கூரை நீளமான தாழ்வாரங்களில் முடிவடையும். உயரமான கூரை வாழும் இடங்களுக்கு மேல் இடத்தை உருவாக்குவதால், வெப்பமான காற்று மேல்நோக்கிச் சென்று, வாழும் பகுதிகளில் வெப்பநிலையைக் குறைக்கிறது. இது, கோடையில் கூட நிப்போ குடிசைகளின் உட்பகுதி குளிர்மையாக இருக்க உதவுகிறது. கூரையின் சரிவு மழை நீர் விரைவாக வழிந்தோடக்கூடியதாக அமைந்துள்ளது. அதேவேளை நீளமான தாழ்வாரம், மழை நேரங்களில் மக்கள் வேட்டைச் சுற்றி நடப்பதற்குப் பாதுகாப்பான இடவசதியை ஏற்படுத்துகிறது. பினட்டுபோ எரிமலை வெடிப்பின்போது சாம்பல் படிவினால் பல நவீன வீடுகளின் கூரைகளே உடைந்தபோது நிப்போ குடிசைகளின் கூரைகள் பாதிக்கப்படாமல் இருந்ததற்கு அவற்றின் சரிவே காரணமாகச் விளக்கப்படுகிறது.
# நிப்பா குடிசை

## இயல்புகள்

### சிலோங்

நிப்பா குடிசை வன்மரத்தாலான கால்களில் உயர்த்திக் கட்டப்படுவதனால், நிலமட்டத்தில் உருவாகும் வெளியான இடம் சிலோங் என அழைக்கப்படுகிறது. தகாலாக் மொழியில் சிலோங் என்னும் சொல்லுக்கு "நிழல்" என்பது பொருள். மழை காலத்தில் இப்பகுதி இடைப்பகுதியாகச் செயற்பட்டு வெள்ளம் வாழும் இடத்தை அடையாமல் காக்கிறது. இப்பகுதி பொருள்களைச் சேமித்து வைக்கும் பகுதியாக மட்டும் அல்லாமல், சிலவேளைகளில் வீட்டு விலங்குகளை வளர்ப்பதற்கும் இவ்விடம் பயன்படுகிறது. இப்பகுதியைச் சுற்றி ஒரு வேலி இருக்கலாம் அல்லது இல்லாதிருக்கலாம்.
# நிப்பா குடிசை

## இயல்புகள்

### வாழும் பகுதி

நிப்பா குடிசைகளின் வடிவமைப்பு, அதன் வாழும் பகுதியில் இயலுமளவு கூடிய காற்றோட்டத்தையும், இயற்கை ஒளியையும் பெறக்கூடிய வகையில் அமைந்துள்ளது. சிறிய நிப்பா குடிசைகளில் வாழும் பகுதியின் தளம் மூங்கில்களை இணைத்து உருவாக்கப்படுவதனால், அவற்றில் உள்ள இடைவெளிகளூடாக "சிலோங்" பகுதியில் இருக்கும் குளிர்ந்த வெளிக்காற்று வாழும் பகுதிக்குள் வரக்கூடியதாக உள்ளது. இவ்வாறான வீடுகளில், கெட்ட வாசனையை உருவாக்கக்கூடிய பொருட்களை "சிலோங்" பகுதியில் களஞ்சியப்படுத்துவது இல்லை. உட்கூரைகள் (ceiling) இல்லாத இதுபோன்ற வீடுகளில், வாழும் பகுதிகளின் தள மட்டத்தில் உருவாகும் சூடான வளி மேல்நோக்கிச் சென்று இதற்கென அமைக்கப்படும் செல்வழிகளூடாக வெளியேறும்.
# நிப்பா குடிசை

## இயல்புகள்

### வாழும் பகுதி

#### சுவர்கள்

சுவர்கள் எப்போதும் அதிக எடையில்லாத மரம், மூங்கிற்கம்பு, "சவாலி" எனப்படும் மூங்கிற்பாய் போன்ற பொருட்களால் அமைக்கப்படுகின்றன. இச்சுவர்களும் அவற்றினூடாக ஓரளவு வெளிக்காற்றை உள்ளே வர விடுகின்றன.  
நிப்பா குடிசைகளுக்குத் தனித்துவமான அவற்றின் கனசதுர வடிவம், சுவர்களை முன்னரே செய்து, குடிசையின் மூலைக் கால்களாக அமையும் மேல்நோக்கிச் செல்லும் கால் மரங்களில் பொருத்துவதை இலகுவாக்குகிறது. அடிப்படையில், நிப்பா குடிசைகள் அளவுக் கூறுகளைப் பொருத்திக் கட்டுவதனால் உருவாகின்றன. கால்கள் முதலில் நிறுத்தப்படுகின்றன. பின்னர் தளச் சட்டமும், அதன் பின் சுவர்ச் சட்டமும், இறுதியாகக் கூரையும் அமைக்கப்படுகின்றன.
# நிப்பா குடிசை

## இயல்புகள்

### வாழும் பகுதி

#### சாளரங்கள்

கூடிய அளவு காற்றையும், இயற்கை ஒளியையும் உள்ளே விடுவதற்காக நிப்பா குடிசைகளில் பெரிய சாளரங்கள் அமைக்கப்படுகின்றன. மிகப்பழைய மரபுவழி நிப்பா குடிசைகள் நிழற்கூரைச் சாளரங்களைக் (awning window) கொண்டவை. மேல் நோக்கித் திறக்கப்படக்கூடிய சாளரத்தின் மூடற்படல், திறந்த நிலையில் மரச் சட்டங்களால் தாங்கப்படும். வழுக்குப்படல் சாளரங்களையும் பொதுவாகக் காணமுடியும். அண்மைக் காலங்களில் செலவு கூடிய சலூசிச் சாளரங்களும் பயன்பாட்டுக்கு வந்துள்ளன.  
பெரிய குடிசைகளில், பெரிய சாளரங்களுக்குக் கீழே, கூடுதலாக, எசுப்பானிய மொழியில் *வென்ட்டானிலாசு* என அழைக்கப்படும் சிறிய சாளரங்களைக் காணலாம். இவை வெப்பமான காலங்களில் கூடுதலான காற்றை உள்ளே விடுவதற்காகத் திறக்கப்படக் கூடியவை.
# பௌரவர்

வில் சிந்து ஆறு - கங்கை ஆற்றிக்கும் இடைப்பட்ட பகுதியில் விருஷ்ணி மக்களின் வாழ்விடமான மதுரா: அருகில் சகலா, அருச்சுனயானர்கள், யௌதேயர்கள், **பௌரவர்கள்**, குலிந்தர்கள் மற்றும் ஆதும்பரர்கள்]]  
**பௌரவர்** (Pauravas) (சமஸ்கிருதம்:पौरव), யயாதி-தேவயானிக்கும் பிறந்த ஐந்தாவது மகன் புருவின் வழித்தோன்றல்கள் **பௌரவர்கள்** என்று அழைக்கப்பட்டனர்.
பௌரவர்கள், கி மு 890 முதல் 322 முடிய பண்டைய இந்தியத் துணைக்கண்டத்தின் வடமேற்கு இந்தியாவை ஆண்டவர்கள். முதலில் பௌரவர்கள் அத்தினாபுரத்தை தலைநகராகக் கொண்டு குரு நாட்டை ஆண்டவர்கள். கி மு எட்டாம் நூற்றாண்டில், கடுமையான மழை வெள்ளத்தால் அத்தினாபுரம் அழிந்த பின், கௌசாம்பி (Kausambi) என்ற இடத்தில் புதிய தலைநகரை அமைத்து குரு நாட்டை ஆண்டனர். வட இந்தியாவில் மகாஜனபாத குடியரசு நாடுகள் உருவான பின்னர் பௌரவர்களின் குரு நாடு கி மு 5 மற்றும் 4ஆம் நூற்றாண்டுகளில் வீழ்ச்சி கண்டது.
# பௌரவர்

## வரலாறு

பௌரவர்கள் குலம் குறித்த வரலாறு மகாபாரதம் இதிகாசத்தில் ஆதி பருவத்தில் குறிப்பிடப்பட்டுள்ளது.
யயாதி-தேவயானிக்கும் பிறந்த மூத்த மகன் யதுவின் வழித்தோண்றல்கள் யாதவர்கள் என்றும்; இரண்டாவது மகன் துர்வசுவின் வழித்தோன்றல்கள் **யவனர்கள்** என்றும்; யயாதி-சர்மித்தைக்கு பிறந்த மூன்றாவது மகன் திரஹ்யுவின் வழித்தோண்றல்கள் **போஜர்கள்** என்றும், நான்காவது மகன், அனுவின் வழித்தோன்றல்கள் **மிலேச்சர்கள்** என்றும், ஐந்தாவது மகன் புருவின் வழித்தோன்றல்கள் **பௌரவர்கள்** என்றும் அழைக்கப்பட்டனர். புருவின் வழித்தோன்றல்களே பாண்டவர் மற்றும் கௌரவர் ஆவார்.  
வேதகாலத்தில் பௌரவர்கள், மன்னர் சுதாஸின் தலைமையில், பத்து மன்னர்கள் போரில், பண்டைய பாரசீகர்களை வென்றனர்.  
பௌரவ அரச மரபைச் சேர்ந்த போரஸ், கிமு 326இல் ஜீலம் ஆற்றாங்கரையில் நடந்த போரில், அலெக்சாண்டரிடம் தோல்வி அடைந்தார். இருப்பினும் பேரரசின் போர் வீரத்தைப் பாராட்டி, அலெக்சாண்டர் தாம் வென்ற இந்தியப் பகுதிகளுக்கு, தமது பிரதிநிதியாக நியமித்து கௌரவித்தார்.
# பௌரவர்

## இதனையும் காண்க

- நகுசன்
- யயாதி
- தேவயானி
- சர்மிஷ்டை
- யது
- யது குலம்
- புரு
# செபேர்கன்

**செபேர்கன்**, **செபிர்கன்**, **சிபர்கன்** அல்லது **சபேர்கன்** (**Sheberghān** or **Shaburghān**,*Shebirghan* and *Shibarghan*, பஷ்தூ மொழி, ) என்பது வட ஆப்கானித்தானில் உள்ள ஜோவ்ஸ்ஜான் மாகாணத்தின் தலைநகரம் ஆகும்.  
2015 இன் மதிப்பீட்டின்படி இந்நகரத்தின் மக்கள் தொகை 175,599 ஆகும். இது 4 மாவட்டங்களையும் மொத்த பரப்பளவாக 7,335 ஏக்கர் நிலத்தையும் கொண்டுள்ளது. இந்நகரத்தின் மொத்த குடியிருப்புக்கள் 19,511 ஆகும்.
# காசுனி

**காசுனி** (Ghaznī, , ) அல்லது **காசுனை** (Ghaznai, ) என்பது ஆப்கானித்தானில் அமைந்துள்ள ஒரு நகரமாகும். இது 150,000 அதிகமான மக்களைக் கொண்டுள்ளது. இது நாட்டின் மத்திய-கிழக்கில் அமைந்துள்ளது. காசுனி நகரம், காசுனி மாகாணத்தின் தலைநகரமும் ஆகும்.  
2015 இன் மதிப்பீட்டின்படி இந்நகரத்தின் மக்கள் தொகை 143,379 ஆகும். இது 4 மாவட்டங்களையும் மொத்த பரப்பளவாக 3,330 ஏக்கர் நிலத்தையும் கொண்டுள்ளது. காசுனி நகரத்தின் மொத்த குடியிருப்புக்கள் எண்ணிக்கை 15,931 ஆகும்.
# 2015 சென்னை பேரழிவு

**2015 சென்னை பேரழிவு** என்பது, 100 ஆண்டுகளில் இல்லாத அளவு ஏற்பட்ட மிகப்பெரிய இயற்கை பேரழிவு ஆகும். 2015 ஆம் ஆண்டில், நவம்பர் மற்றும் டிசம்பரில், வடகிழக்கு பருவமழை காலத்தில் கடும் மழை பொழிந்து பேரழிவை ஏற்படுத்தியது. மழை நவம்பர் முதல் வாரத்தில் தொடங்கியது. இக் காலத்தில் பெய்த 3 பெருமழைகளின் காரணமாக சென்னை நகரம் மற்றும் அதன் புறநகர்ப் பகுதிகள் பெரிதும் பாதிக்கப்பட்டன. இரண்டாவது, மூன்றாவது பெருமழைகளையடுத்து வெள்ளப் பெருக்கு ஏற்பட்டது. இந்த பேரழிவின் விளைவாக சாலைகள், ரயில் தண்டவாளங்களும் சேதமடைந்தன.  
தென்னிந்திய மாநிலங்களில் கோரமண்டல் கடற்கரைப் பகுதி, மற்றும் தமிழ்நாடு புதுச்சேரி ஒன்றியப் பகுதி , குறிப்பாக கடுமையாக சென்னை பாதிக்கப்பட்டது. 1000 க்கும் பேர் உயிரிழந்துள்ளதுடன் 18 லட்சம் மக்கள் இடம்பெயர்ந்துள்ளனர். இந்த மழையின் காரணம் எல் நீனோ என்ற புவியியல் மாற்றம் எனக் கூறப்பட்டது.
# 2015 சென்னை பேரழிவு

## வெள்ளப் பெருக்கும், அவசரகால நிலையும்

மூன்றாவது பெருமழையால், நவம்பர் 30 அன்று இரவு முதல் டிசம்பர் 2 அதிகாலை வரை தொடர்ந்த தொடர் மழையின் காரணமாக சென்னை மற்றும் அதனைச் சுற்றியுள்ள ஏரிகளிலிருந்து நீர் பெருமளவு வெளியேற்றப்பட்டது. இதுதவிர ஏற்கனவே நிரம்பிவிட்ட சிறு ஏரிகள் மற்றும் குளங்களிலிருந்து நீர் வெளியேறி நகரிலும், நகரின் சுற்றுப்புற பகுதிகளிலும் வெள்ளம் ஏற்பட்டது. அவசரகால நிலை அறிவிக்கப்பட்டது.
- டிசம்பர் 1 - காலை 8.30 மணி முதல் டிசம்பர் 2 - காலை 8.30 மணி வரையிலான 24 மணி நேர காலகட்டத்தில் பதிவான மழையளவுகள்:
- தாம்பரம் = 49 செ. மீ
- மீனம்பாக்கம் வானூர்தி நிலையம் = 35 செ. மீ
- வட சென்னை = 29 செ. மீ
# 2015 சென்னை பேரழிவு

## சேதங்கள்

### உயிரிழப்புகள்

- மியாட் எனும் தனியார் மருத்துவமனை ஒன்றில், வெண்டிலேட்டர் உதவியுடன் சிகிச்சை பெற்றுவந்த 18 பேர் உயிரிழந்தனர். மின்சார இணைப்பு இல்லாத காரணத்தால் இந்த இழப்பு ஏற்பட்டதாக கருதப்படுகிறது.
# 2015 சென்னை பேரழிவு

## சேதங்கள்

### தனி மனிதர்களுக்கு ஏற்பட்ட சொத்து சேதங்கள்

- குறைந்த வருவாய் ஈட்டும் பிரிவினர் குடியிருந்த 50,000இற்கும் மேற்பட்ட வீடுகள் வெள்ளத்தின் காரணமாக பெருமளவு சேதமடைந்ததாக சென்னை மாநகராட்சி அலுவலர் தெரிவித்தார். இதுவொரு ஆரம்பநிலை கணக்கீடாகும்.
# 2015 சென்னை பேரழிவு

## வெள்ளம்

### அடையாற்றில் வெள்ளம்

அடையாறு செம்பரம்பாக்கம் ஏரியில் தோன்றுகிறது. டிசம்பர் முதல் வாரத்தில் 30 ஆயிரம் கன அடி நீர் செம்பரம்பாக்கம் அணையில் இருந்து அடையாற்றில் விடுவிக்கப்பட்டுள்ளது. இந்த நீர் அடையாற்றில் கடும் வெள்ளத்தை ஏற்படுத்தியது. ஆற்றின் குறுக்கே உள்ள பாலங்கள் தண்ணீருக்குள் மூழ்கின. இதனால் போக்குவரத்துகள் நிறுத்தப்பட்டன. தண்ணீருக்குள் மூழ்கிய பிரதான பாலங்கள் சைதாப்பேட்டை பாலம் மற்றும் ஈக்காட்டுத் தாங்கல் பாலம் ஆகியனவாகும். ஆற்றின் அருகே உள்ள குடியிருப்பு பகுதிகளில் வெள்ளம் நுழைந்தமையால் பல குடிசைகள் நீரில் அடித்துச் செல்லப்பட்டன. மக்கள் பலர் தாங்கள் வாழ்வாதாரத்தை இழந்தனர். அந்தப் பகுதியில் வாழும் மாணவர்கள் தங்கள் புத்தகங்களை இழந்தனர். வெள்ளம் வந்த பின்னர் நெகிழிப் பொருள்கள் இடங்களில் முழுவதும் சிதறிக்கிடந்தன. இந்த நிகழ்வு சுற்றுப்புறச் சூழல் பாதிப்பைக் காட்டுகிறது.
# 2015 சென்னை பேரழிவு

## வெள்ளம்

### கூவம் ஆற்றில் வெள்ளம்

ஆவடி அருகே வேகமான நீர் ஓட்டம் காரணமாக பாலம் ஒன்று உடைந்தது. தரை பாலங்கள் பல மூழ்கின.
# 2015 சென்னை பேரழிவு

## நீரில் மூழ்கிய சுரங்கப்பாதை

நீரில் சுரங்கப் பாதைகள் மூழ்கியதால், அதனூடான போக்குவரத்துகள் நிறுத்தப்பட்டன.
நீரில் மூழ்கிய சுரங்கப் பாதைகள்:
- தி.நகர் சுரங்கப்பாதை
- கிண்டி சுரங்கப்பாதை
- நுங்கம்பாக்கம் சுரங்கப்பாதை
# 2015 சென்னை பேரழிவு

## போக்குவரத்துப் பாதிப்பு

### சாலை போக்குவரத்து நிறுத்தம்

வெள்ளம் காரணமாக சாலைகள் பல பயன்படுத்தத் தடை விதிக் கப்பட்டது.
# 2015 சென்னை பேரழிவு

## போக்குவரத்துப் பாதிப்பு

### தொடர்வண்டிப் போக்குவரத்து நிறுத்தம்

தொடர்வண்டித் தடங்கள் சேதமடைந்தமையால், தொடர்வண்டிs சேவைகள் தற்காலிகமாக நிறுத்தப்பட்டன. சென்னை சென்ட்ரல் மற்றும் எழும்பூரில் இருந்து எல்லா தொடர்வண்டிகளும் டிசம்பர் 1 முதல் இரத்து செய்யப்பட்டு, பின்னர் டிசம்பர் 7 முதல் வழமைக்குத் திரும்பியது. டிசம்பர் 5 நள்ளிரவு முதல் எழும்பூர் தொடர்வண்டி நிலையத்திலும், சென்ட்ரல் தொடர்வண்டி நிலையத்திலும் வழக்கமான சேவை நடைமுறைப்படுத்தப்படும் என தென்னக இரயில்வே தெரிவித்தது.
# 2015 சென்னை பேரழிவு

## போக்குவரத்துப் பாதிப்பு

### விமான போக்குவரத்து நிறுத்தம்

ஓடுபாதை வெள்ளம் காரணமாக விமான சேவை டிசம்பர் 2 முதல், டிசம்பர் 7 வரை நிறுத்தி வைக்கப்பட்டது..  
எரிபொருள் கிடைப்பது சிரமமானது. வானூர்திக் கட்டணங்கள் 10 மடங்கு உயர்ந்தன
# 2015 சென்னை பேரழிவு

## பாதிக்கப்பட்ட செய்தி நாளேடுகளும், ஒளிபரப்புப் சேவைகளும்

- டிசம்பர் 2 அன்று காலையில் தி இந்து நாளிதழ் வெளியாகவில்லை. டிசம்பர் 1 அன்று இரவில், மறைமலைநகரில் உள்ள அச்சகத்தில் வெள்ள நீர் புகுந்ததையடுத்து இந்நிறுவனத்தின் பத்திரிகைகள் அச்சாகவில்லை.
- ஈக்காட்டுத்தாங்கல் பகுதியில் அமைந்திருந்த புதிய தலைமுறை, ஜெயா தொலைக்காட்சி, மெகா தொலைக்காட்சி போன்ற ஒளிபரப்புப் சேவை நிலையங்களில் வெள்ள நீர் புகுந்ததையடுத்து, அவற்றின் ஒளிபரப்புகள் நிறுத்தப்பட்டன.
# 2015 சென்னை பேரழிவு

## விடுமுறைகள்

- நவம்பர் 8 முதல் டிசம்பர் 13 வரை சென்னை, திருவள்ளூர் மற்றும் காஞ்சிபுரத்தில் உள்ள அனைத்து பள்ளிகள் மற்றும் கல்லூரிகளுக்கு மாவட்ட ஆட்சியர்கள் விடுமுறையை அறிவித்தனர். ஒரு மாதத்திற்கும் மேலாக மாணவர்கள் விடுமுறையில் இருந்தனர். எனவே அவர்களது கல்வி பாதிப்படைந்தது. அவர்களின் அரையாண்டு தேர்வுகள் ஒத்திவைக்கப்படன.
- டிசம்பர் 3 மற்றும் 4 அன்று அரசாங்கம் அனைத்து நிறுவனங்களுக்கும் பொது விடுமுறை அறிவித்தது. எனவே மக்கள் தத்தமது சொந்த ஊருக்குச் சென்றனர்.
# 2015 சென்னை பேரழிவு

## முக்கிய சாலையில் பள்ளம்

டிசம்பர் 1 ம் தேதி அன்று முக்கிய சாலையான மத்திய கைலாஷ் போக்குவரத்து விளக்கு அருகில் திடீரென ஒரு பள்ளம் தோன்றியதனால், போக்குவரத்து நெரிசல் ஏற்பட்டது.
# 2015 சென்னை பேரழிவு

## மீட்புப்பணிகள்

#### தேசியப் பேரிடர் மீட்புக்குழு

- டிசம்பர் 5 மாலை வரை 16,000 பேர் மீட்கப்பட்டனர். 21 அதிகாரிகள் உள்ளிட்ட 1600 வீரர்கள் (50 குழுக்கள்), 200 படகுகளின் மூலமாக இப்பணிகளைச் செய்தனர்..
# 2015 சென்னை பேரழிவு

## மீட்புப்பணிகள்

#### முதல்வர் மற்றும் பிரதமரின் வான்வழிப் பார்வையிடல்

டிசம்பர் 3 அன்று மாநில முதல்வர் ஜெயலலிதாவும், பிரதமர் நரேந்திர மோதியும் கெலிகாப்டர் மூலமாக வெள்ளச் சேதங்களை தனித்தனியே பார்வையிட்டனர்.
# 2015 சென்னை பேரழிவு

## மீட்புப்பணிகள்

#### மக்களுக்கான இதர உதவிகள்

- டிசம்பர் 5 முதல் டிசம்பர் 8 வரையிலான 4 நாட்களுக்கு சென்னை நகரப் பேருந்துகளில் பொதுமக்கள் கட்டணமின்றி பயணிக்கலாம் என மாநில அரசு அறிவித்தது.
# 2015 சென்னை பேரழிவு

## முதல் இரண்டு பெருமழைகள்

தாம்பரம் பகுதியில் வீடுகளை வெள்ளநீர் சூழ்ந்ததையடுத்து, கெலிகாப்டர்கள் மூலமாக உதவிகள் வழங்கப்பட்டன. மிகவும் பாதிக்கப்பட்ட பகுதிகளில் படகுகள் மூலமாக மக்கள் மீட்கப்பட்டனர். தாம்பரத்திற்கு அருகேயுள்ள இராஜகீழ்ப்பாக்கம், சேலையூர் குளங்களை தீய எண்ணம் கொண்டோர் சேதப்படுத்தியதாக தெரிவிக்கப்பட்டது. சென்னையின் பல பகுதிகளில் பாதுகாப்பு நலன் கருதி மின்சாரம் துண்டிக்கப்பட்டது.
# 2015 சென்னை பேரழிவு

## முதல் இரண்டு பெருமழைகள்

#### மீட்புப் பணிகள்

பாதிக்கப்பட்ட மக்களுக்கு உணவு, உடை, மருத்துவ சிகிச்சைகளை பல்வேறு தரப்பினர் வழங்கினர். சென்னையின் சில இடங்களில் கட்டிடங்களின் கீழ்தளம், முதல் மாடி வரை தண்ணீர் புகுந்ததால், நிலைமையை சமாளிக்க இராணுவ உதவி கோரப்பட்டு மக்கள் மீட்கப்பட்டனர். அரசின் வேண்டுகோளுக்கிணங்க மீனவர்கள் தங்களது படகுகளை பயன்படுத்தி பொதுமக்களுக்கு உதவினர். சில தொண்டு நிறுவனங்கள், ஓலா என்னும் தனியார் வாடகை தானுந்து நிறுவனங்களும் படகுகளைப் பயன்படுத்தி இலவசமாக உதவினர். சமூக வலைதளங்களில் சென்னையில் நகரில் ஓடும் படகுகளை வெனிஸ் நகரோடு ஒப்பிட்டனர்.
# 2015 சென்னை பேரழிவு

## முதல் இரண்டு பெருமழைகள்

#### நிவாரண உதவிகள்

மழையினால் உயிரிழந்தவர்களின் குடும்பங்களுக்கு தமிழக அரசு 4 இலட்சம் ரூபாய் இழப்பீடு வழங்கியது. தமிழக அரசின் மழை நிவாரண உதவிக்காக திமுகவின் சார்பில் ஒரு கோடி ரூபாயை அக்கட்சி வழங்கும் என்று அறிவித்தது.
# 2015 சென்னை பேரழிவு

## பாதிப்பிற்கான காரணங்கள் குறித்தான கருத்துகள்

- முறைப்படுத்தப்படாத நகரமயமாக்கலே சென்னையில் ஏற்பட்ட வெள்ள இடர்களுக்கு காரணமென *அறிவியல், சுற்றுப்புற சூழலுக்கான நடுவம் (இந்தியா)* கருத்து வெளியிட்டது.
# 2015 சென்னை பேரழிவு

## பாதிப்பிற்கான காரணங்கள் குறித்தான ஆய்வறிக்கைகள்

- நீர்சேமிப்பு நிலங்கள், திறந்தவெளிகள், வெள்ள வடிகால் நிலங்கள் ஆகியவை கட்டிடங்களால் பெருமளவு குறைந்து, சென்னைக்கு பாதிப்புகள் உண்டாகியதாக இந்திய அறிவியற் கழகத்தின் (பெங்களூரு) ஆய்வறிக்கை தெரிவித்தது.
# 2015 சென்னை பேரழிவு

## தலைமைக் கணக்காயர் அறிக்கை

2015 திசம்பரில் சென்னையில் ஏற்பட்ட பேரழிவுக்குக் காரணம் “செம்பரம்பாக்கம் ஏரியிலிருந்து எந்த முன்னறிவிப்பும் இல்லாமல் இரவோடு இரவாகத் தண்ணீரைத் திறந்துவிட்டதுதான் வெள்ளத்துக்குக் காரணம்” என்பதை தலைமைக் கணக்காயர் மற்றும் தணிக்கையாளரின் (சிஏஜி) 2016 மார்ச் மாதத்த அறிக்கை குறிப்பிட்டது.
# 2015 சென்னை பேரழிவு

## இதையும் காண்க

- 2015 தென்னிந்திய மழை வெள்ளங்கள்  
- CHENNAI RAINS 2015
# 2015 சென்னை பேரழிவு

## வெளியிணைப்புகள்

- *Rains choke Chennai* - ஒளிப்படங்களின் தொகுப்பு
- சென்னை மா"நரகம்'!
- Planning for the next flood
- Chennai floods and the aftermath
- Highest rainfall in 10 years washes away Chennai’s expensive drainage, desilting projects
- *Disaster response: time to stop making excuses*
- *Natural disasters almost spell death for the elderly in India’s mega cities*
- *Hospitals unprepared for natural disasters*
- *Mental health facility braces for calls*
# வனேடியம்(III) புளோரைடு

## தயாரிப்பு

வனேடியம்(III) ஆக்சைடுடன் அமோனியம் பைபுளோரைடு சேர்த்து முதல் படிநிலையில் அறுபுளோரோ வனேடேட்டு(III) உப்பு தயாரிக்கப்படுகிறது.
:V<sub>2</sub>O<sub>3</sub> + 6 (NH<sub>4</sub>)HF<sub>2</sub> → 2 (NH<sub>4</sub>)<sub>3</sub>VF<sub>6</sub> + 3 H<sub>2</sub>O
இரண்டாவது படிநிலையில் இந்த அறுபுளோரோ வனேடேட்டு(III) உப்பு வெப்பச்சிதைவுக்கு உட்படுத்தப்படுகிறது.  
:(NH<sub>4</sub>)<sub>3</sub>VF<sub>6</sub> → 3 NH<sub>3</sub> + 3 HF + VF<sub>3</sub>  
கனிமவேதியியல் திண்மங்களைத் தயாரிப்பதற்கு அமோனியம் உப்புகள் வெப்பச் சிதைவுக்கு உட்படுத்துவது பொதுவான முறையாகும்.  
வனேடியம்(III) ஆக்சைடுடன் ஐதரசன் புளோரைடைச் சேர்த்து சூடுபடுத்தினால் VF<sub>3</sub> சேர்மத்தைத் தயாரிக்க இயலும். புளோரின் அணுக்களுடன் பாலம் அமைத்திருக்கும் ஆறு ஒருங்கிணைவு வனேடியம் அணுக்கள் கொண்ட VF<sub>3</sub> ஒரு படிகத் திண்மமாகும். இச்சேர்மத்தில் இரண்டு பண்பிரட்டையாகா எலக்ட்ரான்கள் இருப்பதை காந்தத் திருப்புத்திறன் வெளிப்படுத்துகிறது.
# மாலத்தீவில் பெண்கள்

**மாலத்தீவில் பெண்கள்** *( Women in the Maldives)* நிலை பாரம்பரியமாகவே சற்று மேம்பட்டே இருக்கிறது. நான்கு சுல்தானாக்கள் இருந்திருப்பது இதனை ஏற்றுக் கொள்வதற்கான சான்றாக இருக்கிறது. பெண்கள் முக்காடு அணிந்து கொள்ளவும் தேவையில்லை ஒதுங்கியிருக்கவும் அவசியமில்லை. ஆனால் விளையாட்டரங்கம், மசூதி போன்ற பொது இடங்களில் அவர்களுக்காக சிறப்புத் தனிப்பிரிவுகள் ஒதுக்கீடு செய்யப்பட்டிருந்தன. திருமணத்திற்குப் பின்பு பெண்கள் தங்கள் கணவன் பெயரைச் சேர்த்துக் கொள்ளாமல் தங்கள் பெயரையே வழக்கத்தில் கொண்டிருந்தனர். ஆண்கள் பெண்கள் இருவருக்கும் சொத்தில் சம உரிமை உண்டு.  
இசுலாமிய ஆண்களுக்கு நான்கு மனைவிகள் வரை இருக்கலாம். ஆனால் இக்கருத்துக்குப் பலம் சேர்க்க சிறிய சான்று கூறவேண்டுமெனில் பலருக்கு ஒன்றுக்கு மேற்பட்ட மனைவிகள் இருந்தனர் எனலாம்.  
குடும்பத்திலும் சமூகத்திலும் இவர்களுக்கு முக்கியமான பொறுப்புகள் வழங்கப்பட்டிருந்தன. மாலத்தீவின் ஆரம்பகால வரலாற்றில் ஒரு பெண் சுல்தானா அல்லது அரசியாவது ஒன்றும் அசாதாரமானதல்ல. சமுதாயத்தில் ஒரு காலத்தில் பெண்வழி மரபாகவும் பரிதுரைக்கப்பட்டுள்ளது.  
இன்றைய சமுதாயத்தில் பெண்கள் அரசாங்கம் மற்றும் வணிக ஈடுபாடுகளில் வலுவான பதவிகளைப் பிடித்திருக்கின்றனர். பெரும்பாலான அரசு ஊழியர்கள் பெண்களாக இருக்கின்றனர். பள்ளிக்கூடங்களில் மாணவர்கள் சேர்க்கையும் கல்வி கற்று முடித்தலும் ஆண் பெண் விகிதத்தில் சமமாகவே காணப்படுகிறது. பெண்கள் அமைச்சரவை மற்றும் பாரளுமன்றத்திலும் சேவை புரிகின்றனர்.
கூடா ஒழுக்கத்திற்காக 2013 ஆம் ஆண்டில் ஒரு 15 வயது நபருக்கு கற்பழிப்பு குற்றம் சுமத்தப்பட்டு 100 கசையடிகள் தண்டனையாக வழங்கப்பட்டது. பின்னர், ஆவாசு தொண்டு நிறுவனம் முன்னெடுத்த சர்வதேச முறையீடு காரணமாக மாலத்தீவின் உயர் நீதிமன்றம் இம்முடிவை மாற்றிக் கொண்டது.
# மன்னர் சரபோஜி அரசுக் கல்லூரி

**மன்னர் சரபோஜி அரசுக் கல்லூரி** (*Rajah Serfoji Government College*) இந்தியாவின் தமிழ்நாட்டில் தஞ்சாவூரில் பல்கலைக்கழக நிதிநல்கைக் குழுமத்தின் தன்னாட்சி அனுமதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1955ஆம் ஆண்டில் சூன் 23 அன்று தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் அனுமதியுடன் தன்னாட்சி கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) முதல் (A) தரத்துடன் (3.18/4) தன்னாட்சி தகுதியுடன் செயற்பட்டு வருகிறது.
# மன்னர் சரபோஜி அரசுக் கல்லூரி

## வழங்கும் படிப்புகள்

### இளநிலைப் படிப்புகள்

#### கலைப் பாடங்கள்

- தமிழ் இலக்கியம்
- ஆங்கிலம்
# மன்னர் சரபோஜி அரசுக் கல்லூரி

## வழங்கும் படிப்புகள்

### இளநிலைப் படிப்புகள்

#### வணிகப் பாடங்கள்

- வணிகவியல்
- பொருளியல்
- வணிக நிர்வாகவியல்
# மன்னர் சரபோஜி அரசுக் கல்லூரி

## வழங்கும் படிப்புகள்

### இளநிலைப் படிப்புகள்

#### அறிவியல் பாடங்கள்

- இயற்பியல் - தமிழ், ஆங்கில வழி
- வேதியியல் - தமிழ், ஆங்கில வழி
- கணிதம் - தமிழ், ஆங்கில வழி
- விலங்கியல் - தமிழ், ஆங்கில வழி
- கணினி அறிவியல் - ஆங்கில வழி
- புள்ளியியல் - ஆங்கில வழி
- உயிர்வேதியியல் - ஆங்கில வழி மட்டும்
- உயிர்தொழில்நுட்பவியல் - ஆங்கில வழி மட்டும்
# மன்னர் சரபோஜி அரசுக் கல்லூரி

## வழங்கும் படிப்புகள்

### முதுநிலைப் படிப்புகள்

#### கலைப் பாடங்கள்

- தமிழ்
- ஆங்கிலம்
# மன்னர் சரபோஜி அரசுக் கல்லூரி

## வழங்கும் படிப்புகள்

### முதுநிலைப் படிப்புகள்

#### வணிகப் பாடங்கள்

- வணிகவியல்
- பொருளியல்
# மன்னர் சரபோஜி அரசுக் கல்லூரி

## வழங்கும் படிப்புகள்

### முதுநிலைப் படிப்புகள்

#### அறிவியல் பாடங்கள்

- இயற்பியல்
- வேதியியல்
- கணிதம்
- விலங்கியல்
- கணினி அறிவியல்
- புள்ளியியல்
- உயிர்வேதியியல்
# மன்னர் சரபோஜி அரசுக் கல்லூரி

## வழங்கும் படிப்புகள்

### ஆய்வு துறைகள்

முனைவர் பட்டம் (பகுதி/முழு நேரம்)
# மன்னர் சரபோஜி அரசுக் கல்லூரி

## வழங்கும் படிப்புகள்

### ஆய்வு துறைகள்

#### கலைப் பாடங்கள்

- தமிழ்
- ஆங்கிலம்
# மன்னர் சரபோஜி அரசுக் கல்லூரி

## வழங்கும் படிப்புகள்

### ஆய்வு துறைகள்

#### வணிகப் பாடங்கள்

- வணிகவியல்
- பொருளியல்
- மேலாண்மை
# மன்னர் சரபோஜி அரசுக் கல்லூரி

## வழங்கும் படிப்புகள்

### ஆய்வு துறைகள்

#### அறிவியல் பாடங்கள்

- இயற்பியல்
- வேதியியல்
- கணிதம்
- விலங்கியல்
- கணினி அறிவியல்
- உயிர்வேதியியல்
# மன்னர் சரபோஜி அரசுக் கல்லூரி

## தேசிய கல்வி நிறுவனங்களுக்கான தரவரிசை

மன்னர் சரபோஜி அரசுக் கல்லூரி (தன்னாட்சி), தஞ்சாவூர் 2025ஆம் ஆண்டின் கல்வி நிறுவனங்களுக்கான தேசியத் தரவரிசைக் கட்டமைப்பின் இந்தியாவில் உள்ள கல்லூரிகளுக்கிடையான தரநிலையில் 79ஆவது இடத்தினைப் பெற்றுள்ளது. 2019ஆம் ஆண்டு முதல் இக்கல்லூரி தேசிய நிறுவன தரவரிசை நிகழ்வில் பங்கெடுத்துவருகிறது.
# மன்னர் சரபோஜி அரசுக் கல்லூரி

## குறிப்பிடத்தக்க மேனாள் மாணவர்கள்

- மு. சங்கரன்-இந்திய விண்வெளி ஆய்வாளர்
- புஷ்பவனம் குப்புசாமி-நாட்டுப்புறப் பாடகர்
- துரை சந்திரசேகரன்-சட்டமன்ற உறுப்பினர், திருவையாறு
- ஏ. கலியமூர்த்தி, இந்திய காவல் பணி அதிகாரி
- ச. முரசொலி, இந்திய மக்களவை உறுப்பினர்
- மா. சுப்பிரமணியன்-மேனாள் சட்டமன்ற உறுப்பினர், திருவையாறு
- ந. சிவஞானம்-மேனாள் சட்டமன்ற உறுப்பினர், திருவோணம்
- மா. இராமச்சந்திரன் மேனாள் சட்டமன்ற உறுப்பினர்
- எஸ். தங்கராசு. மக்களவை மேனாள் உறுப்பினர், பெரம்பலூர்
# மன்னர் சரபோஜி அரசுக் கல்லூரி

## குறிப்பிடத்தக்க ஆசிரியர்கள்

- க. ரத்னம்
- ஔவை நடராசன்
- அ. சின்னசாமி
# மன்னர் சரபோஜி அரசுக் கல்லூரி

## இதனையும் காண்க

- தஞ்சாவூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# விருசபர்வன்

**விருசபர்வன்** (Vrishparva) இந்து புராணங்களில் மற்றும் மகாபாரதம் போன்ற தொன்ம நூல்களில் கூறப்படும், மந்திர-தந்திரங்களில் தேர்ந்த அசுரர்கள் எனப்படும் தானவர்களின் அரசன் ஆவான். தனது குலகுருவான சுக்கிராச்சாரியார் உதவியுடன் இந்திரன் முதலான தேவர்களைப் பல போர்களில் வெற்றி கொண்டவன்.  
சுக்கிராச்சாரியரிடம், மரணித்தவர்களை மீண்டும் எழுப்பும் மந்திரத்தை அறிய வந்த பிரகஸ்பதியின் மகன் கசனை, விருசபர்வ மன்னரின் ஆட்கள், பல முறை கொல்ல முயன்ற போது, கசன் மீதான் அன்பினால் தேவயானியால் காக்கப்பட்டான்.  
விருசபர்வனின் மகள் சர்மிஷ்டை தேவயானியின் தோழியாவாள். தேவயானி யயாதியை மணக்கும் போது, சர்மிஷ்டையை வரதட்சனையாக தேவயானியுடன் விருசபர்வனால் அனுப்பி வைக்கப்பட்டவர்.
# விருசபர்வன்

## இதனையும் காண்க

- யயாதி
- தேவயானி
- சர்மிஷ்டை
- யது
- யாதவர்கள்
- புரு
- பௌரவர்
# கிம் ஹ நில்

**கிம் ஹ-நில்** (பிறப்பு: 21 பெப்ரவரி 1978) ஒரு தென் கொரிய நாட்டு நடிகை ஆவார். இவர் 1996ஆம் ஆண்டும் முதல் ஹேப்பி டுகெதர், சீக்ரெட், டூ பியூட்டிபுல் டு லை, பியானோ, ரொமான்ஸ், அ ஜென்டில்மேன்ஸ் டிக்னிட்டி போன்ற பல தொலைக்காட்சி தொடர்களில் மற்றும் பாய் ஜூன், பிளைண்ட் போன்ற பல திரைப்படங்களிலும் நடித்ததன் மிகவும் பரிசியமான நடிகை ஆனார்.
# வன்னிக்கோனந்தல்

**வன்னிக்கோனேந்தல்** (ஆங்கிலம் : **Vannikonandhal**) இந்தியாவின் தென்பகுதியில் உள்ள தமிழ்நாடு என்னும் மாநிலத்தில் திருநெல்வேலி மாவட்டம், மானூர் வட்டம், மானூர் ஊராட்சி ஒன்றியத்தில் உள்ள ஒரு சிற்றூர் ஆகும். இந்த ஊர் திருநெல்வேலியில் இருந்து வடக்கே 30 கி.மீ தொலைவில் திருநெல்வேலிக்கும் - சங்கரன்கோவிலுக்கும் இடையே அமைந்துள்ளது.
# வன்னிக்கோனந்தல்

## வரலாறு

தற்போது வாழும் மக்களின் முந்தைய தலைமுறையினர் இங்கு வருவதற்கு முன்னால் வன்னிய கோனார்என்ற சமுகத்தை சார்ந்த மக்கள் இங்கு வாழ்ந்து வந்தாகவும் அதனால் இந்த ஊர் வன்னிக்கோனேந்தல் எனப் பெயர் பெற்றது என்றும் கூறுவர் இந்த பெயருக்கு மற்றொரு காரணமும் கூறப்படுகிறது. இதற்கு முன் வன்னி மரங்கள் இங்கு அதிகமாக காணப்பட்டதால் இந்த ஊர் வன்னிக்கோனேந்தல் என்ற பெயர் பெற்றது என்றும் கூறுவர்.
# வன்னிக்கோனந்தல்

## காலநிலை மற்றும் பொருளாதாரம்

இங்கு காலநிலை எப்போதும் மிதமான வறண்ட சூழ்நிலையே காணப்படும். இங்கு மழை என்பது பருவ மழை மட்டுமே, மற்ற நேரங்களில் வெப்பமாகவே காணப்படும் இங்கு உள்ள மக்கள் பெரும்பாலும் விவசாயத்தையே நம்பி வாழ்க்கை நடத்தி வருகின்றனர் கிணற்று நீர் பாசனமே இங்கு முக்கியமான ஒன்றாகும் சில நேரங்களில் இங்கு தண்னீர் பற்றாக்குறை ஏற்படுவதும் உண்டு.  
இங்கு பருத்தி, நெல் பயிர்வகைகளும் பயிடப்படுகின்றன . இது செம்மண் தரை என்பதாலும் .இந்த மண்ணிற்கு ஏற்ற பயிர் வகைகள் நன்றாக விளையும். இங்கு நீர் ஆதாரமாக இந்த ஊரின் மேற்கு பகுதியில் அமைந்து உள்ள மிகப்பெரிய குளமாகும். இந்த குளம் அருகில் கிணறுகளுக்கு தண்ணீரை வழங்குகிறது. இங்கு விளைவிக்கப்படும் பொருள்கள் அருகில் உள்ள சங்கரன்கோவில் மற்றும் திருநெல்வேலியில் உள்ள சந்தைக்கு அனுப்பி வைக்கப்படுகிறது.
# வன்னிக்கோனந்தல்

## சமயங்கள் - ஆலயங்கள்

இங்கு இந்து மதத்தை மக்களே அதிகமாக வாழ்கிறார்கள் அதற்கு அடுத்தாக கிறித்த்துவ மக்களும் காணப்படுகின்றனர் மற்ற மதத்தை சார்ந்த மக்கள் சிலரும் காணப்படுகிறார்கள்.  
இங்கு காணப்படும் சில பிரபலமான கோயில்கள்:-
- சூட்டுலிங்க அய்யானர் கோவில்
- பெரியதம்பிரான் கோவில்
- மருதுடையார் கோவில்
- தம்புராட்டி அம்மன் கோவில்
- உய்காட்டு (சுடலை) மாடசாமி கோவில்
- கருப்பசாமி கோவில்  
மேலும் இந்த ஊரின் மேற்கு பகுதியில் உள்ள மலைப்பகுதியில் ஆஞ்சநேயர் கோவில் காணப்படுகிறது. இக்கோவிலில் முக்கியமான நாட்களிலும் மற்றும் சனிக்கிழமை தோறும் இங்கு பூசை நடக்கும். சனிக்கிழமை மக்கள் அதிகமாக இங்குசென்று வாயு பகவானை வழிபடுவார்கள்.
# வன்னிக்கோனந்தல்

## அரசு அலுவலங்கள் /மருத்துவமனை/பள்ளிகள்

- அரசு ஆரம்ப பள்ளி
- அரசுமேல்நிலைபள்ளி
- அரசு மருத்துவமனை
- கிராம நிர்வாக அலுவலகம்
- அஞ்சல் நிலையம்
- கால்நடை மருத்துவமனை
# வன்னிக்கோனந்தல்

## போக்குவரத்து வசதிகள்

இந்த ஊர் சங்கரன்கோயில் - திருநெல்வேலிக்கிடையே அமைந்துள்ளதால் பேருந்து வசதி நன்றாக உள்ளது. இங்கிருந்து எந்த ஊர்களுக்கும் பேருந்து வசதி உண்டு. தற்போது திருநெல்வேலி-ராஜபாளையம் இடையே நான்குவழிசாலை அமைய இருப்பதால் இன்னும் எளிதாகவும் விரைவாகவும் எங்கும் சென்றுவரமுடியும்.  
மேலும் இங்கு அரசு / தனியார் பேருந்துகள் அனைத்தும் இங்கு நின்றே செல்லூம் மற்றும் அருகில் உள்ள ஊர்களுக்கு சொல்லுவதற்கு பேருந்துகளும் ஆட்டோகளும் காணப்படுகிது.
# வன்னிக்கோனந்தல்

## கல்வி

இங்குள்ள இளம் வயதினர் பெரும்பாலும் அடிப்படைக் கல்வி அறிவை பெற்றவர்களாகவே இருக்கிறார்கள். பெரும்பாலான ஆண்கள் காவல்துறை மற்றும் இராணுவ துறைகளுக்கும் சென்றுள்ளனர்.
# வன்னிக்கோனந்தல்

## பாதுகாப்பு

மக்களின் பாதுகாப்பிற்காக அருகில் உள்ள ஊரான தேவர்குளத்தில் காவல் நிலையம் உள்ளது.
# கோமி

## புவியியல்

குடியரசின் மேற்கே உரால் மலைகள் அமைந்துள்ளது, வடக்கு மற்றும் கிழக்கில் கிழக்கு ஐரோப்பிய சமவெளியும், குடியரசின் 70% வனப்பகுதியும், 15% சதுப்பு நிலப்பகுதியாகவும் உள்ளது.  
- பரப்பளவு: 415.900 சதுர கிலோமீட்டர் (160,600 சதுர மைல்)
- எல்லைகள் ( உருசிய கூட்டமைப்புக்குள்): வடமேற்கு மற்றும் வடக்கில் நெனெத்து தன்னாட்சி பிராந்தியம், வடகிழக்கு மற்றும் கிழக்கில் யமலோ-நெனெத்து தன்னாட்சி வட்டாரப் பிரதேசம், தெற்கிலும் தென்மேற்கிலும் கீரோவ் ஒப்லாஸ்து, மேற்கில் ஆர்க்கான்கெலஸ்க் .
- உயரமான இடம்: நரோட்நயா மலை (1,894 மீ)
- குடியரசு வடக்கிலிருந்து தெற்காக அதிகபட்சமாக நீளம்→ : 785 கிலோமீட்டர் (488 மைல்)
- குடியரசு கிழக்கில் இருந்து மேற்காக அதிகபட்ச தொலைவு → : 695 கிலோமீட்டர் (432 மைல்)
# கோமி

## இயற்கை வளங்கள்

குடியரசில் உள்ள இயற்கை வளங்கள் நிலக்கரி , கச்சா எண்ணெய்க , இயற்கை எரிவாயு தங்கம் , வைரம், மரம் போன்றவை உள்ளன. இல்கு ஒருவகை கலைமான்கள் மிகுதியாக உள்ளன,
சுமார் 32.800 சதுர கி.மீ. பரப்பளவில் பெரும்பாலும் தைகா காடுகள் பரவியுள்ளன. குடியரசின் வடக்கி்ல் உள்ள உரால் மலைகளை 1995 இல் யுனெஸ்கோ, உலக பாரம்பரிய களம் என்று அங்கீகரித்தது, இதுவே உரசியாவின் முதல் இயற்கை உலக பாரம்பரிய களம், இது ஐரோப்பாவின் மிகப்பரந்த கன்னிக்காடாகவும் உள்ளது .
# கோமி

## காலநிலை

குடியரசில் குளிர்காலம் நீண்டதாகவும், குளிர் மிக்கதாகவும் இருக்கும், கோடைக் காலம் குறுகியதாகவும், மிகவும் சூடானதாகவும் இருக்கும்.  
- சராசரி சனவரி வெப்பநிலை: -17 டிகிரி செல்சியஸ் (1 ° பாரங்கீட்) முதல் (தெற்கு பகுதிகளில்) -20&nbsp;°C (-4 ° பாரங்கீட்) (வடக்கு பகுதிகளில்)வரை நிலவுகிறது.
- சராசரி சூலை வெப்பநிலை: 11 டிகிரி செல்சியஸ் (52 ° பாரங்கீட்) முதல் (வடக்கு பகுதிகளில்) 15 ° செல்சியஸ் (59 °) (தெற்கு பகுதிகளில்) வரை நிலவுகிறது.
- குறைவாக பதிவுவான வெப்பநிலை: -58,1 டிகிரி செல்சியஸ் (-72.6 ° பாரங்கீட்) வரை ( உஸ்ட்-ஷச்சுகர் கிராமம் )
- சராசரி ஆண்டு மழையளவு : 625 மிமீ (24.6 அங்குலம்)
# கோமி

## மக்கள் வகைப்பாடு

குடியரசின் மக்கள் தொகை : 901,189(2010 கணக்கெடுப்பு); 1,018,674(2002 கணக்கெடுப்பு); 1,261,024(1989 கணக்கெடுப்பு).
# கோமி

## இனக் குழுக்கள்

2010 கணக்கெடுப்பின்படி , குடியரசில் ரஷ்ய இனக்குழுவினர் மக்கள் தொகையில் 65,1% வரை உள்ளனர். கோமி மக்கள் 23.7% மட்டுமே உள்ளனர்.குடியரசில் வாழும் மற்ற இனக்குழுக்கள் உக்ரைனியர்கள் (4.2%), தடார்கள் (1.3%), பெலாரஷ்யர்கள் (1%), பாரம்பரிய ஜேர்மனியர்கள் (0.6%), சுவாஷ் (0.6%),அசீரியர்கள் (0.6%), மற்றும் இவர்களைத்தவிர பிற சிறிய இனக்குழுக்கள் மொத்த மக்கள் தொகையில் 0.5% க்கும் குறைவாக உள்ளனர்.
# கோமி

## மதம்

2012 இன் உத்தியோகபூர்வ கணக்கெடுப்பு படி கோமி மக்கள் தொகையில் 30.2% உருசிய மரபுவழித் திருச்சபையை பின்பற்றுகின்றனர் , 4% திருச்சபை இணைப்பில்லாத பொதுவாக இருக்கும் கிருத்துவர்கள், 1% நாட்டுப்புற மதத்தினர், 1% முஸ்லிம்கள் , 1% கிழக்கு மரபுவழி திருச்சபையினர், 1% ஸ்டாரோவிரஸ் கிருத்தவர்கள், 0.4% கத்தோலிக்க திருச்சபையினர் க, 41% மக்ள் ஆன்மீக, மத நாட்டம் அற்றவர்களாக உள்ளனர். 14% நாத்திகர், 6.4% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# கோமி

## அரசியல்

கோமி குடியரசில் அரசாங்கத்தின் தலைவராக குடியரசு தலைவர் உள்ளார். 2010 வரை, குடியரசு தலைவராக வியாசெஸ்லவ் கைசர் இருந்தார்.
மாநில கவுன்சில் என்னும் சட்டமன்றம் இருக்கிறது.
# கோமி

## பொருளாதாரம்

கோமி குடியரசின் முக்கிய தொழிற்துறைகள் எண்ணெய் சுத்திகரிப்பு, மரம், மரப்பொருட்கள், இயற்கை எரிவாயு மற்றும் மின்சார உற்பத்தி பொன்றவை ஆகும். முக்கிய தொழில்துறை மையங்களாக சய்க்த்தைவ்கார், இண்டா, பிச்சோரா, சொசொனோகிரோஸ்க், உக்காரா, வோர்குடாவில் போன்றவை விளங்குகின்றன.
# கோமி

## போக்குவரத்து

குடியரசில் ரெயில் போக்குவரத்து நன்றாக வளர்ந்த நிலையில் உள்ளது.
1997 ஆம் ஆண்டில், மொத்த இரயில் பாதை 1,708 கி.மீ. நீளமும், சாலைகள் 4.677 கி.மீ. நீளமும் உள்ளது.
# புஜங்காசனம்

**புஜங்காசனம்** என்பது யோகக் கலையின் ஆசனங்களில் ஒன்று.
புஜங்காசனத்தில் உடலின் ஒவ்வொரு பகுதியும் பங்கேற்கிறது. இந்த ஆசனம் செய்யும் போது பாம்பு படமெடுப்பது போல உடல் வளைந்து நிமிா்ந்து முகம் நேராக நோக்குகிறது. அதனால் இது **சா்ப்பாசனம்** என்றும் அழைக்கப்படுகிறது.
# செய்முறை

விாிப்பை விாித்து குப்புறப் படுத்துக் கொள்ள வேண்டும். கால்கள் நன்றாக நீட்டியிருப்பது அவசியமாகும். கைகள் இரண்டையும் மாா்புக்கு நேராகத் தரையில் விரல்களை விாித்து ஊன்றிக் கொள்ள வேண்டும். கைகள் அக்குள் பகுதியைத் தீண்டாமல் முன்னுக்கு எடுத்துச் சென்று அப்படியே தூக்க வேண்டும். மாா்பு முன்னுக்கு வளைந்தும் முகம் நேராக பாா்த்த வண்ணமும் இருக்க வேண்டும். கால்களும் உடலின் இடுப்புக்குக் கீழுள்ள பாகமும் தரையைத் தொட்ட வண்ணம் இருக்க வேண்டும். கைகளை ஊன்றித் தலையை மேலே தூக்கும்போது சுவாசத்தை உள்ளுக்கு இழுத்து, மீண்டும் பழைய நிலைக்க வரும்போது சுவாசத்தை வெளியே விட வேண்டும்.
# நன்மைகள்

புஜங்காசனத்தில் கழுத்து, கைகள், மாா்பு, ஆகியவை வலிமையடைகின்றன. பார்வை தெளிவாகிறது. இடுப்பு உறுதிப்படுகிறது. தினமும் தவறாமல் இதை செய்து வந்தால் உடல் ஆரோக்கியமாக இருக்கும். இங்கே கூறப்பட்டுள்ள முறை என்பது ஆரம்பத்தில் செய்ய வேண்டியதைக் குறிக்கிறது. தினமும் எண்ணிக்கையைக் கூட்டிக் கொண்டே போகலாம்.
# 1665

**1665** (MDCLXV) கிரெகொரியின் நாட்காட்டியில் ஒரு வியாழக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான சாதாரண ஆண்டு ஆகும்.
# 1665

## நிகழ்வுகள்

- சனவரி 5 - முதலாவது அறிவியல் இதழ் *சூர்ணால் டி சவான்* பிரான்சில் இருந்து வெளியானது.
- மார்ச் 4 - இரண்டாவது ஆங்கிலோ-டச்சுப் போர் ஆரம்பம்.
- ஏப்ரல் 10 - ஆங்கிலத்தில் முதலாவது அறிவியல் இதழ் *பிலசாபிக்கல் மாகசீன் ஆவ் த ராயல் சொசையிட்டி* வெளியிடப்பட்டது.
- மார்ச் 16 - புக்கரெஸ்ட் யூதர்களைக் குடியேற அனுமதித்தது.
- மே 19 - இங்கிலாந்தின் நியூபோர்ட் நகரில் பெரும் தீ பரவியது.
- நவம்பர் 7 - *லண்டன் கசெட்* இதழ் வெளிவர ஆரம்பித்தது.
- ரீயூனியனில் குடியேற்றம் ஆரம்பமானது. பிரெஞ்சுக் கிழக்கிந்தியக் கம்பனி இருபது குடியேறிகளை அனுப்பியது.
- ஒல்லாந்தரால் 1639 இல் அழிக்கப்பட்ட மட்டக்களப்புக் கோட்டையின் மீள்கட்டுமானப் பணிகள் ஆரம்பமாயின.
# 1665

## இறப்புகள்

- சனவரி 12 - பியரே டி பேர்மட், பிரெஞ்சுக் கணிதவியலாளர் (பி. 1601)
- நவம்பர் 19 - நிக்கோலா போசின், பிரெஞ்சு ஓவியர் (பி. 1594)
# சிங்கப்பூர் தமிழ் இதழ்கள்

இக்கட்டுரை **சிங்கப்பூரில் இருந்து வெளிவந்த தமிழ் இதழ்களின் பட்டியலைத்** தொகுக்கிறது.
# சிங்கப்பூர் தமிழ் இதழ்கள்

## பேனா முனை

**பேனா முனை**, 1946ம் ஆண்டு, சிங்கப்பூரில் இருந்து மாதம் இரு முறை வெளிவந்த ஒரு இசுலாமிய சிற்றிதழாகும். இதன் ஆசிரியர் பஹ்ருத்தீன் ஆவார். இவ்விதழ், இசுலாமிய இலக்கியச் செய்திகளையும் இசுலாமிய உலக செய்தி விமரிசனங்களையும் இசுலாமிய அறிவியல் ஆக்கங்களையும் உள்ளடக்கியிருந்தது.
# அரசினர் கலைக் கல்லூரி, அரியலூர்

**அரசினர் கலைக் கல்லூரி, அரியலூர்** இந்தியாவின் தமிழ்நாட்டில் அரியலூரில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1964ஆம் ஆண்டில் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் இணைவுப் பெற்றக் கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) தரச்சான்று பெற்று செயற்பட்டு வருகிறது.
# அரசினர் கலைக் கல்லூரி, அரியலூர்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- அரியலூர் மாவட்டத்திலுள்ள கல்வி நிலையங்கள்
# சார்-இ போல் நகரம்

**சார்-இ போல்** அல்லது **சார் புல்** (**Sar-e Pol** or **Sari Pul**, ) என்பது வட ஆப்கானித்தானில் அமைந்துள்ள நகரமாகும். இது சார்-இ போல் மாகாணத்தின் தலைநகரமும் ஆகும். இது சார்-இ போல் மாவட்டத்தில் அமைந்துள்ளது.
# சார்-இ போல் நகரம்

## மக்கள் தொகையியல்

இந்த மாகாணத் தலைநகரத்தின் மக்கள் தொகை 115,463 ஆகும் .
# வனேடியம் நாற்குளோரைடு

**வனேடியம் நாற்குளோரைடு** *(Vanadium tetrachloride)* என்பது VCl<sub>4</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அடர் சிவப்பு நிறத்தில் உள்ள இத்திரவம் மற்ற வனேடியம் சேர்மங்களைத் தயாரிப்பதற்கு உதவும் ஒரு பயனுள்ள வினைப்பொருளாக உள்ளது.